Resting bitch face

**Resting bitch face** (), դեմքի արտահայտություն, որը ակամա ստեղծում է այն տպավորությունը, որ մարդը զայրացած է, նյարդայնացած, գրգռված կամ արհամարհական, հատկապես այն ժամանակ, երբ անհատը հանգիստ է կամ հանգստանում է։ Այս հասկացությունն ուսումնասիրվել է հոգեբանների կողմից և կարող է հոգեբանական հետևանքներ ունենալ՝ կապված դեմքի կողմնակալության, գենդերային կարծրատիպերի, մարդկային դատողության և որոշումների կայացման հետ։ Հայեցակարգը գիտնականների կողմից ուսումնասիրվել է տեղեկատվական տեխնոլոգիաների միջոցով։ Դեմքի ճանաչողական համակարգի մի տեսակ օգտագործելով՝ նրանք պարզել են, որ երևույթը իրական է և տարածված է ինչպես տղամարդկանց, այնպես էլ կանանց մոտ, չնայած «Bitch» (քած) գենդերային բառի օգտագործմանը։

## Պատմություն
2013 թվականի տարեվերջյան նոր տարածված բառերի և արտահայտությունների ամփոփագրում *[[Նյու Յորք Թայմս|The New York Times-ի]]* լրագրող Գրանտ Բարեթը նշել է, որ արտահայտությունն առնվազն «տասը տարեկան է»։

2013 թվականի մայիսի 22-ին Broken People կատակերգական խումբը Funny or Die կայքում տեղադրել է «Bitchy Resting Face» (BRF) վերնագրով կատակերգական սոցիալական գովազդային տեսանյութ, որտեղ նյարդայնացած տեսքով դատարկ դեմքի արտահայտություն ունեցող տղամարդիկ և կանայք պահանջում են, որ իրենք հասկացված լինեն այդ խնդրով չտառապողների կողմից։ Տեսանյութում նկարահանվել է կատակերգու Միլանա Վայնտրուբը։

Դեմքի արտահայտությունը «RBF» հապավումով հայտնի ինտերնետային մեմ է դարձել։

## Տարածում ավելի լայն մշակույթում
[մինի|Դերասանուհի [Քրիստեն Ստյուարտ|Քրիստեն Ստյուարտի դեմքը հաճախ նկարագրվել է որպես «Resting bitch face», ինչի մասին նա նույնպես խոստովանել է։]]
Այս տերմինը լայնորեն օգտագործվել է մեդիայում։ Այն տեղ է գտել կանանց համար նախատեսված կենսակերպի և նորաձևության ամսագրերում, ինչպիսիք են ''Cosmopolitan-ը'' և ''Elle-ը'' և հիշատակվել է հրատարակված գրականության մեջ՝ թե՛ գեղարվեստական, թե՛ ոչ գեղարվեստական։

Հեդլի Ֆրիմանը գրել է, որ «Կոտրված մարդիկ» տեսանյութում հայտնվելուց ի վեր այն ստրատոսֆերային աճ է գրանցել և նշել է, որ այդ տեսանյութում ընդգծված տղամարդու համարժեք «resting asshole face» (հանգստացող ապուշ դեմք, RAF) եզրույթը նույն մակարդակի մեկնաբանություն չի ստացել։ Նյու Յորքի համալսարանի հոգեբան Ջոնաթան Ֆրիմանը ուսումնասիրություն է անցկացրել, որը ցույց է տվել, որ թեթևակի զայրացած դեմքի արտահայտությունները մարդկանց մոտ կասկած են առաջացնում այն մասին, որ ինչ-որ մեկը անցանկալի է այդ պահին։

2014 թվականին *«Philological Quarterly»* ամսագրում հրապարակված հոդվածում՝ հեղինակ Քլոե Հոգը նշել է, որ այս երևույթը նոր չէ և որպես օրինակ դիտարկել է Հիասինտ Ռիգոյի նկարած Ֆրանսիայի Լյուդովիկոս XIV-ի դիմանկարը, որտեղ պատկերված է եղել նրա նրա «հանգիստ քածի դեմքը»: Հանգիստ դեմքի աստիճանները կարող են մեծապես տարբեր լինել:

2015 թվականին CBS News-ը հաղորդել է, որ որոշ պլաստիկ վիրաբույժներ պլաստիկ վիրահատություններ են կատարում RBF ունեցող պացիենտներին օգնելու համար։

2015 թվականի հոկտեմբերին Noldus Information Technology ընկերության գիտնականները օգտագործել են իրենց FaceReader ծրագիրը և վերլուծել այնպիսի հայտնիների դեմքեր, ինչպիսիք են Քանյե Ուեսթը, Քրիստեն Ստյուարտը, Աննա Քենդրիկը և Եղիսաբեթ II թագուհին, որոնք հայտնի են նրանով, որ երբեմն կրում են ոչ այնքան գոհ դեմքի արտահայտություններ և ապացուցել են, որ «resting bitch face» այնուամենայնիվ գոյություն ունի։

## Տես նաև
* Grumpy Cat

## Ծանոթագրություններ

Կատեգորիա:Համացանցային մեմեր
Կատեգորիա:Համացանցային մշակույթ
Կատեգորիա:Նույնականության քաղաքականություն
Կատեգորիա:Սեքսիզմ